Barokken

Barokken er navnet på både en tidsepoke og kunstform som regnes fra 1600-1700 tallet. Blant det som kjennetegner barokken finner vi detaljer, dramatikk, iøyenfallighet og kontrast. Dette blir uttrykt spesielt med imponerende utskjæringer, enorme byggverk og fargerike malerier. Disse virkemidlene påvirket alle typer kunst, litteratur, musikk, malerier, billedhugging osv. Barokken er kjent som en vri bort fra renessansen fordi harmoni og nøysomhet ble byttet ut med å følge følelsene mer når man uttrykker kunsten.



Den storslåtte fontenen i Roma er et godt kjennetegn på Barokken. Italienske Giovanni Lorenzo Bernini (født 7. desember 1598 i Napoli, død 28. november 1680 i Roma), er en kjent kunstner fra epoken, som bla. står bak masse arbeid inne i Peterskirken samt utformingen av Petersplassen.



Bernini ble berømt i hele Europa i sin tid og ble innkalt til Paris. Innkallelsen ble gjort av Jean-Baptiste Colbert i 1664 på vegne av "solkongen" Ludvig XIV, oppdraget var å redigere på det kjente franske museet Louvre.



Vi ser at byggverkene er av imponerende design, malerier i barokken er også annerledes enn renessansen. I renessansen gikk det mest ut på at de lærde skulle tolke og få et utbytte av maleriene, i barokken skulle alle få et utbytte av kunsten. Budskapet og illustrasjonene ble forenklet, samtidig som kunsten er preget av god kontrast og virker dempende.



Bildet (over) er et oljemaleri av den nederlandske Rembrandt Harmenszoon van Rijn (født i Leiden 15. juli 1606, død 4. oktober 1669), en av barokkens ytterst kjente malere. Med omkring seks hundre malerier og to tusen tegninger er han verdenskjent idag, og var i sine dager mest etterspurt i Amsterdam, hvor han flyttet til. Han malte personer, landskaper, historiske og bibelske motiver. Rembrandts kunst bærte preg av sterke kontraster og lyseffekter som kjennetegner barokken svært godt.